कुछ बता ही रहा था कि अचानक बोली- ठीक है विक्रम, रात बहुत हो गई। अब मैं चलती हूं। आपको भी जाना चाहिए। कल बात करेंगे वहीं से, जहां से छूटी है। मैंने कहा ओके। अच्छा लगा मिलकर। बोली सेम हियर्। यह बोलते ही मैं उठा और अपनी छत की तरफ कूद गया और वह दूसरी तरफ चली गई। दोनों ने एक-दूसरे को बाइ कहा। वो दूसरी तरफ चल दी और मै पलटकर सीढ़ियां उतरने लगा। नीचे आकर मैं प्रतिमा के बारे में ही सोच रहा था। अंदर एक अलग तरह की खुशी थी, अलग तरह की उमंग। ऐसा लग रहा था कि सब कुछ अच्छा-अच्छा हो गया। मुझे पहली ही मुलाकात में प्रतिमा से प्यार हो गया था शायद। नींद आई नहीं और सुबह ऐसे ही नहाकर चला गया ऑफिस। ऑफिस से आया तो शाम को ही छत पर बैठ गया कि कब प्रतिमा आएगी छत पर। नजरें उसी तरफ, जिस तरफ उसने अपना घर बताया था।